ai4bharat/Pralekha huggingface dataset:
ప్రధాన మంత్రి కార్యాలయం
బారాబంకీ లో జరిగిన ఒక రహదారి ప్రమాదం లో ప్రాణ నష్టం వాటిల్లినందుకు సంతాపంతెలిపిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఆయనప్రకటించారు
ఉత్తర్ ప్రదేశ్ లోని బారాబంకీ లో జరిగిన ఒక రోడ్డు ప్రమాదం ఘటన లో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘ ఉత్తర్ ప్రదేశ్ లోని బారాబంకీ లో రోడ్డు ప్రమాదం సంభవించింది అనే కబురు ను విని చాలా దు:ఖిస్తున్నాను. శోకం లో మునిగిన కుటుంబాల కు కలిగిన వేదన లో నేను సైతం పాలుపంచుకుంటున్నాను. ముఖ్యమంత్రి యోగి గారి తో కొద్ది సేపటి క్రితమే మాట్లాడాను. గాయపడిన సహచరులు అందరికి తగిన చికిత్స ను అందించే ఏర్పాటు లు జరుగుతున్నాయి ’’ అని ఒక ట్వీట్ లో ప్రధాన మంత్రి తెలిపారు.
ప్రధాన మంత్రి కార్యాలయం
నవంబర్ 26 న రాజ్యాంగ దినం ఉత్సవాల లో పాలుపంచుకోనున్న ప్రధాన మంత్రి
పార్లమెంట్ సెంట్రల్ హాల్ లో జరిగే రాజ్యాంగ దినం కార్యక్రమాన్ని ఉద్దేశించిప్రధాన మంత్రి ప్రసంగిస్తారు
సర్వోన్నతన్యాయస్థానం ద్వారా విజ్ఞాన్ భవన్ లో ఏర్పాటైనరాజ్యాంగ దినం ఉత్సవాల ను కూడా ప్రధాన మంత్రి ప్రారంభించనున్నారు
దేశ ప్రజలు నవంబరు 26 న రాజ్యాంగ దినాన్నివేడుక గా జరుపుకోనున్నారు. భారతదేశరాజ్యాంగాని కి 1949వ సంవత్సరం లో నవంబరు26వ తేదీ నాడు రాజ్యాంగ పరిషత్తు అంగీకారం తెలిపిన సంఘటన ను స్మరించుకోవడం కోసంరాజ్యాంగ దినాన్ని నిర్వహించడం జరుగుతోంది. రాజ్యాంగ దినాన్ని నిర్వహించుకోవడం 2015వ సంవత్సరం లో మొదలైంది. ఈచరిత్రాత్మకమైన రోజు కు గల ప్రాముఖ్యానికి తగిన గుర్తింపు ను ఇవ్వాలన్న ప్రధానమంత్రి దృష్టి కోణం ఆధారం గా ఈ దినాన్ని పాటించడం జరుగుతోంది. ఈ దృష్టి కోణాని కి ఆధారం 2010వ సంవత్సరం లోగుజరాత్ కు అప్పటి ముఖ్యమంత్రి శ్రీ నరేంద్ర మోదీ ద్వారా నిర్వహించబడ్డ ‘‘సంవిధాన్ గౌరవ్ యాత్ర’’ లో ఇమిడి ఉండిఉండవచ్చును.ని కూడా ప్రారంభిస్తారు
ఈ సంవత్సరం రాజ్యాంగ దినోత్సవాల లో భాగం గా ప్రధానమంత్రి శ్రీ నరేంద్ర మోదీ 2021 నవంబరు 26 వ తేదీన పార్లమెంట్లోను, విజ్ఞాన్ భవన్ లోను ఏర్పాటయ్యేకార్యక్రమాల లో పాలుపంచుకోనున్నారు.
పార్లమెంట్ లో నిర్వహించే కార్యక్రమం ఉదయం 11 గంటల కు ఆరంభం అవుతుంది. కార్యక్రమాన్ని పార్లమెంట్ సెంట్రల్ హాల్ లో నిర్వహించడంజరుగుతుంది. కార్యక్రమాన్ని ఉద్దేశించి గౌరవనీయులురాష్ట్రపతి, ఉప రాష్ట్రపతి, ప్రధాన మంత్రి, ఇంకా లోక్ సభ స్పీకర్ ప్రసంగించనున్నారు. మాన్య రాష్ట్రపతి ప్రసంగం అనంతరం, ఆయన రాజ్యాంగపీఠిక ను చదువుతారు; రాజ్యాంగ పీఠిక ను రాష్ట్రపతి గారు చదవడాన్ని నేరు గా ప్రసారంచేయడం జరుగుతుంది. ఈ కార్యక్రమం ప్రత్యక్షప్రసారం సందర్భం లో దేశ ప్రజలు పాలుపంచుకొంటారు. మాననీయ రాష్ట్రపతి రాజ్యాంగపరిషత్తు లో జరిగిన చర్చల డిజిటల్ వర్శను ను, చక్కని దస్తూరి తో రాయబడినటువంటి భారతదేశరాజ్యాంగ ప్రతి తాలూకు డిజిటల్ వర్శను ను, ఇప్పటివరకు భారతదేశ రాజ్యాంగం లో చోటుచేసుకొన్న అన్ని సవరణల ను చేర్చినటువంటి రాజ్యాంగం యొక్క వర్తమాన వర్శను ను కూడాఆవిష్కరించనున్నారు. ఆయన ‘ఆన్లైన్ క్విజ్ ఆన్కాన్స్ టిట్యూశనల్ డెమోక్రసీ’ ని కూడాప్రారంభిస్తారు.
న్యూ ఢిల్లీ లోని విజ్ఞాన్ భవన్ లో గల ప్లీనరి హాల్లో సుప్రీం కోర్టు ద్వారా నిర్వహించబడేటటువంటి రెండు రోజుల రాజ్యాంగ దినం సంబంధి ఉత్సవాలను ప్రధాన మంత్రి సాయంత్రం 5:30 గంటల కు ప్రారంభిస్తారు.సర్వోన్నత న్యాయస్థానాని కి చెందిన అందరు న్యాయమూర్తులు, అన్ని ఉన్నత న్యాయస్థానాల ప్రధాన న్యాయమూర్తులు, ఇతర అత్యంత అనుభవజ్ఞులైన న్యాయమూర్తుల తో పాటు జూనియర్ న్యాయమూర్తులు, భారతదేశం యొక్క సాలిసిటర్ జనరల్, ఇంకా న్యాయ రంగం లోని అన్య సభ్యులుఈ సందర్భం లో పాలుపంచుకొంటారు. ప్రముఖుల సభను ఉద్దేశించి కూడా ప్రధాన మంత్రి ప్రసంగించనున్నారు.
నైపుణ్యాభివృద్ధి మంత్రిత్వ శాఖ
నైపుణ్యత, ఉపాధిలో ప్రభుత్వ, ప్రైవేట్ భాగస్వామ్యం
నైపుణ్యత, ఉపాధి రంగంలో ప్రభుత్వ, ప్రైవేట్ భాగస్వామ్యం కీలక పాత్ర పోషిస్తుంది. నేషనల్ స్కిల్ డెవలప్మెంట్ కార్పొరేషన్  ద్వారా ప్రభుత్వ, ప్రైవేట్ భాగస్వామ్యం చొరవతో ఏర్పాటు చేసిన ప్రధాన మంత్రి కౌశల్ వికాస్ యోజన  స్కిల్ డెవలప్మెంట్, ఎంటర్ప్రెన్యూర్షిప్ మంత్రిత్వ శాఖ అమలు చేస్తోంది. మంత్రిత్వ శాఖ, ఎన్ఎస్డిసి ద్వారా, స్కిల్ ఇండియా మిషన్ కింద భాగస్వామ్యం కోసం పరిశ్రమలతో అనుసంధానం చేయడానికి అనేక కార్యక్రమాలు చేపట్టింది. ఎన్ఎస్డిసి నైపుణ్య కార్యక్రమాలలో 2188 మంది శిక్షణ భాగస్వాములు పాల్గొంటున్నారు. వారందరూ ఔత్సాహిక పారిశ్రామికవేత్తలు. 36 సెక్టార్ స్కిల్ కౌన్సిల్స్  పరిశ్రమ నేతృత్వంలోని సంస్థలుగా ఏర్పాటు అయ్యాయి, ఇవి శిక్షణ అవసరాల విశ్లేషణ, పాఠ్యాంశాల అభివృద్ధి, శిక్షణ, అంచనా, ధృవీకరణకు సహాయపడతాయి.
అదనంగా, ఎంఎస్డిఈ డైరెక్టరేట్ జనరల్ ఆఫ్ ట్రైనింగ్, నేషనల్ అసోసియేషన్ ఆఫ్ సాఫ్ట్వేర్ సర్వీసెస్ కంపెనీస్ , ఐబిఎం ఇండియా , శాప్ ఇండియా ప్రైవేట్ లిమిటెడ్ తో అవగాహన ఒప్పందం చేసుకున్నాయి. ఈ ప్రైవేట్ కంపెనీల సిఎస్ఆర్ చొరవ కింద కోర్సులు నిర్వహించడం కోసం ఈ ఒప్పందం చేసుకున్నాయి.
జాతీయ విద్యా విధానం  2020 దశలవారీగా అన్ని పాఠశాలలు, ఉన్నత విద్యాసంస్థలలో ఒకేషనల్, అకడమిక్ స్ట్రీమ్ల మధ్య సమైక్యతను నొక్కి చెబుతుంది. చెప్పిన విధానం ప్రకారం, వృత్తి విద్య 6 వ తరగతి నుండి పాఠశాలలో ప్రారంభమవుతుంది, ఇంటర్న్షిప్ ఉంటుంది. విద్యా మంత్రిత్వ శాఖ సహకారంతో నైపుణ్యాభివృద్ధి, వ్యవస్థాపకత మంత్రిత్వ శాఖ ఇప్పటికే హబ్, స్పోక్ మోడల్పై పైలట్ ప్రాజెక్ట్ను ప్రారంభించింది. హబ్, స్పోక్ మోడల్లో, పారిశ్రామిక శిక్షణా సంస్థలు / ప్రధాన మంత్రి కౌశల్ కేంద్రాలు  ఒకేషనల్ ఎడ్యుకేషన్ అండ్ ట్రైనింగ్  కేంద్రంగా మారతాయి; ఈ హబ్ నుండి పాఠశాలలు నైపుణ్య శిక్షణను చేపడతాయి. ఈ సినర్జీతో, పాఠశాల విద్యార్థులు తమ రంగాలలో అందుబాటులో ఉన్న విస్తృత అవకాశాలను అంది పుచ్చుకుంటారు. ఐటిఐలలో అందుబాటులో ఉన్న తాజా సాంకేతికతలను నేర్చుకుంటారు.
6 నుండి 19 సంవత్సరాల వయస్సులో ఉన్న ప్రతి యువకుడికి 12 సంవత్సరాల పాఠశాల స్థాయిని కనీసం ఒక సర్టిఫికేషన్ లెవెల్ 2 నుండి 4 వరకు నేషనల్ స్కిల్ క్వాలిఫికేషన్ ఫ్రేమ్వర్క్  సర్టిఫికెట్ లేదా 10 సంవత్సరాల స్కూలింగ్, సర్టిఫికేషన్ 2 సంవత్సరాల ఐటీఐ ప్రోగ్రాంతో పూర్తి చేయడం ఈ ప్రాజెక్ట్ లక్ష్యం. ప్రస్తుతం, ఈ కార్యక్రమం 4 రాష్ట్రాలు  ఛత్తీస్గఢ్  మధ్యప్రదేశ్  ఒడిషా  పశ్చిమ బెంగాల్ ఉంది. ఈ రాష్ట్ర ప్రభుత్వాలు తమ పరిధిలో 2 జిల్లాలు, ఒక హబ్ ఐటీఐ ని గుర్తించాయి. పాఠశాలల మ్యాపింగ్ సంబంధిత రాష్ట్ర ప్రభుత్వాల ద్వారా జరుగుతోంది.
ఇంకా, ఎంఎస్డిఈ, ఎన్ఎస్డిసి, దాని ఎస్ఎస్సి ల ఆధ్వర్యంలో 31 రాష్ట్రాలు, కేంద్రపాలిత ప్రాంతాలలో  12,332 పాఠశాలల్లో సమగ్ర శిక్షా పథకాన్ని అమలు చేయడానికి విద్యా మంత్రిత్వ శాఖను సులభతరం చేస్తోంది, , 2020-21 లో లాగే 21 విభాగాలలో 125 ఉద్యోగ కల్పనకు అవకాశం ఉన్న కోర్సులను అందిస్తోంది. ఈ చొరవ కింద, 2020-21 విద్యా సంవత్సరంలో 13 లక్షలకు పైగా విద్యార్థులు  నమోదు అయ్యారు.
అదనంగా, ఎన్ఎస్డిసి ద్వారా మంత్రిత్వ శాఖ కమ్యూనిటీ కాలేజ్, బ్యాచిలర్ ఆఫ్ ఒకేషనల్ కోర్సు , దీన్ దయాళ్ ఉపాధ్యాయ కౌశల్ కేంద్రాలు  అనే మూడు పథకాలకు యూనివర్సిటీ గ్రాంట్స్ కమిషన్కు సహాయ పడుతుంది. ఎన్ఎస్క్యూఎఫ్ ఆమోదించిన క్వాలిఫికేషన్ ప్యాక్ ప్రకారం స్కిల్ కాంపోనెంట్ అసెస్మెంట్, సర్టిఫికేషన్ నిర్వహించడానికి కళాశాలలు/ యూనివర్సిటీలు తమ పాఠ్యాంశాలను సమలేఖనం చేయడానికి సెక్టార్ స్కిల్ కౌన్సిల్స్ సహకరిస్తున్నాయి.
కేంద్ర నైపుణ్యాభివృద్ధి, ఎంటర్ప్రెన్యూర్షిప్ మంత్రి శ్రీ ధర్మేంద్ర ప్రధాన్ లోక్ సభలో లిఖితపూర్వక సమాధానంలో ఈ సమాచారాన్ని అందించారు.
హోం మంత్రిత్వ శాఖ
నాలుగు ప్రత్యేక ఆపరేషన్లకు 2022 సంవత్సరానికి కేంద్ర హోంమంత్రి స్పెషల్ ఆపరేషన్ మెడల్
నాలుగు ప్రత్యేక ఆపరేషన్లకు 2022వ సంవత్సరానికి గాను కేంద్ర హోం మంత్రి స్పెషల్ ఆపరేషన్ మెడల్ ను అందించారు. అత్యున్నత స్థాయి ప్రణాళిక, దేశ/ రాష్ట్ర/ కేంద్రపాలిత ప్రాంత భద్రతకు అత్యంత ప్రాముఖ్యత, సమాజంలోని భారీ వర్గాల భద్రతపై ప్రముఖ ప్రభావం కలిగిన ఆపరేషన్లను గుర్తించే లక్ష్యంతో 2018లో ఈ మెడల్ ను ఏర్పాటు చేశారు. ఈ అవార్డును తీవ్రవాద వ్యతిరేక కార్యకలాపాలు, సరిహద్దు చర్యలు, ఆయుధాల నియంత్రణ, మత్తు మందుల స్మగ్లింగ్ నిరోధం, రక్షణ ఆపరేషన్ వంటి అంశాలలో ప్రత్యేక ఆపరేషన్ కు ఈ అవార్డును అందిస్తారు. ఈ అవార్డును ప్రతి ఏడాదీ 31 అక్టోబర్ న అందచేస్తారు. ఒక ఏడాదిలో, సాధారణంగా అసాధారణ పరిస్థితుల్లో చేపట్టిన 3 ప్రత్యేక ఆపరేషన్లను అవార్డును పరిగణిస్తారు. రాష్ట్ర/ కేంద్ర పాలిత పోలీసులను ప్రోత్సహించేందుకు 5 ప్రత్యేక ఆపరేషన్ల వరకు ఈ అవార్డును ఇవ్వవచ్చు.
(అవార్డు గ్రహీతల జాబితా కోసం దిగువ ఇచ్చిన లింక్ ను క్లిక్ చేయండి:
రైల్వే మంత్రిత్వ శాఖ
డిజిటల్ ఇండియా ప్రేరణ ను పెద్ద ఎత్తున ప్రచారం చేస్తున్న భారత రైల్వే
రైల్వే ప్రయాణికులకు లావాదేవీలను సులభతరం చేసేందుకు డిజిటల్ వ్యవస్థ
ఇ-క్యాటరింగ్ సేవ ప్రస్తుతం 1755 సర్వీస్ ప్రొవైడర్లు, 14 ఫుడ్ అగ్రిగేటర్ల ద్వారా 310 రైల్వే స్టేషన్లలో అందుబాటులో; రోజుకు సగటున 41,844 భోజనాల సరఫరా.
596 రైళ్లలో 3081 పీఓఎస్ మెషీన్లు అందుబాటులో ఉన్నాయి; 4316 స్టాటిక్ యూనిట్లు అందించిన పీఓఎస్ మెషీన్లు
భారతీయ రైల్వేలలో డిజిటల్ ఇండియా చొరవను ప్రోత్సహించడానికి, రైల్వే స్టేషన్లలో క్యాటరింగ్ యూనిట్ల ద్వారా ఆహార పదార్థాల కొనుగోలు కోసం డిజిటల్ పద్ధతిలో లావాదేవీలను ప్రోత్సహించడంతో పాటు 8878 స్టాటిక్ యూనిట్లు డిజిటల్ చెల్లింపు సౌకర్యాన్ని ఏర్పాటు చేయడం జరిగింది. దీనికి అదనంగా, క్యాటరింగ్ యూనిట్లలో హ్యాండ్హెల్డ్ పీఓఎస్ మెషీన్లను అందించడంతోపాటు, చేపట్టిన లావాదేవీల వివరాలన్నింటినీ ప్రతిబింబించే విధంగా ప్రింటెడ్ బిల్లులు, ఇన్వాయిస్లను పొందేందుకు, అధిక ఛార్జీలపై ఫిర్యాదులను పరిష్కరించడానికి ఏర్పాట్లు చేయడమైంది. ప్రస్తుతం 596 రైళ్లలో 3081 పీఓఎస్ మిషన్లు అందుబాటులో ఉన్నాయి. 4316 స్టాటిక్ యూనిట్లకు పీఓఎస్ మిషన్లు అందించబడ్డాయి.
రైళ్లలో ప్రయాణీకులకు అందుబాటులో ఉన్న ఆప్షన్ల పరిధిని విస్తృతం చేయడం కోసం, భారతీయ రైల్వేలో ఈ-కేటరింగ్ సేవలు ప్రవేశపెట్టబడ్డాయి. ఇ-కేటరింగ్ సేవలను ఐఆర్సీటీసీ నిర్వహిస్తుంది. ప్రయాణీకులు ఇ-టికెట్ బుకింగ్ సమయంలో, లేదా రైలులో ప్రయాణిస్తున్నప్పుడు యాప్/కాల్ సెంటర్/వెబ్సైట్/1323కు కాల్ చేయడం ద్వారా తమకు నచ్చిన భోజనాన్ని ముందస్తు ఆర్డర్ చేయవచ్చు. ప్రస్తుతం 310 రైల్వే స్టేషన్లలో 1755 సర్వీస్ ప్రొవైడర్ల ద్వారా ఈ-కేటరింగ్ సేవలు అందుబాటులో ఉన్నాయి. 14 ఫుడ్ అగ్రిగేటర్లు, రోజుకు సగటున 41,844 భోజనాలను సరఫరా చేస్తున్నాయి.
ప్రధాన మంత్రి కార్యాలయం
హిందీదివస్ నాడు ప్రజల కు శుభాకాంక్షలు తెలిపిన ప్రధాన మంత్రి
హిందీ దివస్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘హిందీ భారతదేశాని కి ప్రపంచవ్యాప్తంగా ఒక విశిష్ట గౌరవాన్ని దక్కింపచేసింది. ఈ భాష యొక్క సరళత్వం, సహజత్వం మరియు సంవేదనశీలత్వం సదా ఆకర్షిస్తూ ఉంటాయి. ఈ భాష ను సంపన్నం మరియు సశక్తం చేయడం లో తమ అలుపెరుగనటువంటి తోడ్పాటు ను అందించినటువంటి వారందరికి హిందీ దివస్ సందర్బం లో నేను హృదయపూర్వక అభినందనల ను వ్యక్తం చేస్తున్నాను.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
విద్యాసంస్థలు, పరిశ్రమలు, పరిశోధన అభివృద్ధి సంస్థలతో అనుసంధానత అభివృద్ధికి ప్రభుత్వం తీసుకున్న చర్యలు.
విద్యాసంస్థలు, పరిశ్రమలు, పరిశోధన అభివృద్ధి సంస్థలతో అనుసంధానత అభివృద్ధికి ప్రభుత్వం తీసుకున్న చర్యలు కింది విధంగా ఉన్నాయి:
1. ఇంపాక్టింగ్ రిసెర్చ్ ఇన్నొవేషన్, టెక్నాలజీ : పది ఎంపిక చేసిన టెక్నాలజీ డొమైన్లలో సంబంధిత ఇంజనీరింగ్ సవాళ్లకు పరిష్కారాలను అందించడం, విజ్ఞానాన్ని అనువర్తిత సాంకేతిక పరిజ్ఞానంలోకి మార్చడానికి దీనిని నిర్దేశించారు. ఈ పది డొమైన్లలో ఆరోగ్య సంరక్షణ, ఇంధనం, సుస్థిర ఆవాసం, నానో టెక్నాలజీ హార్డ్వేర్, జలవనరులు, నదుల వ్యవస్థ, ఆధునిక పదార్థాలు, సమాచార సాంకేతిక పరిజ్ఞానం, సెక్యూరిటీ, డిఫెన్సు, పర్యావరణ విజ్ఞానం, వాతావరణ మార్పులు వంటివి ఉన్నాయి.
పరిశోధనకు మార్గ సూచీని అభివృద్ధి చేసేందుకు ఐఐటిలు, ఐఐఎస్ సి చేపట్టే సంయుక్త చొరవగా చెప్పుకోవచ్చు. 2018-19 ఆర్ధిక సంవత్సరంలో రూ 46.30 కోట్ల రూపాయలు, 2019-20 ఆర్ధిక సంవత్సరంలో 47.20 కోట్ల రూపాయలు విడుదల చేయడం జరిగింది.
2. రిసెర్చ్ పార్క్ : ఐఐటి ఫాకల్టీ సభ్యులు , విద్యార్ధులతో కలసి ఆయా సంస్థలు తమ పరిశోధన అభివృద్ధి విభాగాలను ఏర్పాటు చేసేందుకు వీలుగా ఎంటర్ ప్రెన్యుయర్షిప్, పరిశ్రమల మధ్య సంబంధాలను ఏర్పరడచం జరిగింది. ఇందుకు ఐఐటి ఢిల్లీ, ఐఐటి గౌహతి, ఐఐటి ఖరగ్పూర్ , ఐఐటి కాన్పూర్ , ఐఐటి చెన్నైలలో రిసెర్చ్ పార్కులను ఏర్పాటు చేయడం జరిగింది. 2020-21 సంవత్సరంలో ఇందుకు 144.50 కోట్ల రూపాయలు విడుదల చేయడం జరిగింది.
3. 3. ఉచ్ఛతర్ ఆవిష్కార్ యోజన  : పరిశ్రమకు అవసరాలను ప్రత్యక్షంగా ప్రభావితం చేసే ఉన్నతస్థాయి ఆవిష్కరణలను ప్రోత్సహించేందుకు ఉద్దేశించిన కార్యక్రమం ఇది. దీని ద్వారా భారతీయ తయారీదారుల పోటీ తత్వాన్ని మరింత పెంచేందుకు ఇది దోహదపడుతుంది. ఈ ప్రాజెక్టు దేశంలోను లేదా ,దేశం వెలుపల విద్యా సంస్థలు, పరిశ్రమల మధ్య అనుసంధానతకు వీలు కల్పిస్తుంది.
వృత్తి విద్యకు మరింత ఊపునిచ్చేందుకు నేషనల్ అప్రెంటిస్షిప్ ట్రైనింగ్ పథకానికి 500 కోట్ల రూపాయలు కేటాయించడం జరిగింది. దీనికి తోడు యుజిసి ఇప్పటికే అప్రెంటిస్ షిప్, ఇంటర్న్షిప్లతో కూడిన డిగ్రీ కోర్సులకు సంబంధించి మార్గదర్శకాలు జారీచేసింది.
ఈ సమాచారాన్ని కేంద్ర విద్యా శాఖ మంత్రి శ్రీ రమేష్ పోఖ్రియాల్ నిశాంక్ లోక్సభకు ఇచ్చిన ఒక లిఖిత పూర్వక సమాధానంలో తెలిపారు.
ప్రధాన మంత్రి కార్యాలయం
జాతీయ క్రీడలు మరియు సాహసకార్యాల పురస్కారాలు, 2020 విజేతల ను అభినందించిన ప్రధాన మంత్రి
‘జాతీయ క్రీడలు మరియు సాహసకార్యాల పురస్కారాలు, 2020’ ని ఈ రోజు న అందుకొన్న వారికి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
‘‘ ‘జాతీయ క్రీడలు మరియు సాహసకార్యాల పురస్కారాలు, 2020’ ని అందుకొన్న ప్రతిభాన్విత క్రీడాకారులందరి కి ఇవే అభినందన లు. ఈ క్రీడాకారుల వద్ద నుండి నేర్చుకోవలసింది ఎంతో ఉంది. వారి విజయాలు ఎదుగుతున్న మరెంతో మంది క్రీడాకారుల కు ప్రేరణ ను అందిస్తాయి. పురస్కారాల విజేత లు వారి భావి ప్రయత్నాల లోనూ సఫలం కావాలి; అందుకుగాను వారికి నా శుభాకాంక్షల ను వ్యక్తం చేస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
రైల్వే మంత్రిత్వ శాఖ
ప్రస్తుత ఆర్థిక సంవత్సరం డిసెంబర్ 2022 వరకు సరుకు లోడింగ్లో రూ. 120478 కోట్లను ఆర్జించిన రైల్వేలు
గత ఏడాది ఇదే కాలంలతో పోలిస్తే 16% పెరిగిన సరుకురవాణా ఆర్జన
డిసెంబర్ 22 వరకు 11093 మెట్రిక్ టన్నుల సరుకు లోడింగ్ను సాధించిన రైల్వే
గత ఏడాది సాధించిన 1029.86 మెట్రిక్ టన్నుల లోడింగ్తో పోలిస్తే 8% మెరుగుదల
ప్రస్తుత ఆర్థిక సంవత్సరం 2022-23 మొదటి తొమ్మిది నెలల్లో భారతీయ రైల్వేల సరుకు లోడింగ్ రవాణా మిషన్ మోడ్ లో గత సంవత్సరం లోడింగ్లో అదే కాలం ఆర్జించిన ఆదాయాలను అధిగమించింది.
ఏప్రిల్-డిసెంబర్ 22 వరకు సంచిత ప్రాతిపదికన, గత ఏడాది సాధించిన 1029.96 మిలియన్ టన్నుల సరుకు రవాణాతతో పోలిస్తే ఈ ఏడాది అదే కాలంలో 1109.38 మెట్రిక్ టన్నుల సరుకును రవాణా చేయడం జరిగింది. ఇది గత సంవత్సరం రవాణా/ నింపిన సరుకు కంటే 8% మెరుగుదల. రైల్వేలు గత ఏడాది ఆర్జించిన రూ. 104040 కోట్లతో పోలిస్తే ఈ ఏడాది రూ. 120478 కోట్లను ఆర్జించి, 16% మెరుగుదలను సాధించింది.
ప్రారంభ స్థానం సరుకు లోడింగ్ విషయంలో డిసెంబర్ 21లో నింపిన 126.8 మెట్రిక్ టన్నుల సరుకుతో పోలిస్తే డిసెంబర్ 22లో 130.66 మెట్రిక్ టన్నుల సరుకును నింపి రవాణా చేసి, గత ఏడాదికన్నా 3% మెరుగుదలను సాధించింది. డిసెంబర్ 21లో సాధించిన రూ. 12914 కోట్ల సరుకు ఆర్జనతో పోలిస్తే ఈ ఏడాది రూ.14573 కోట్లను ఆర్జించి, గత ఏడాదితో పోలిస్తే 13% మెరుగుదలను సాధించింది.
హంగ్రీ ఫర్ కార్గో  అనే మంత్రాన్ని అనుసరించి, వ్యాపారాన్ని సులభతరం చేసేందుకు, పోటీ ధరలకు సేవల బట్వాడాను మెరుగుపరిచేందుకు భారతీయ రైల్వేలు నిరంతరం చేసిన ప్రయత్నాల ఫలితంగా సంప్రదాయ, సంప్రదాయేతర సరుకు ప్రవాహాల నుంచి నూతన ట్రాఫిక్ రైల్వేలకు రావడం ప్రారంభమైంది.
వినియోగదారులు కేంద్ర విధానం, వ్యాపార అభివృద్ధి యూనిట్ల పని, చురుకైన విధాన నిర్ణయాల మద్దతు ఈ మైలురాయిని సాధించేందుకు రైల్వేలకు తోడ్పడింది.
(
యువజన వ్యవహారాలు, క్రీడల మంత్రిత్వ శాఖ
2002లో జరిగిన జాతీయ క్రీడల తర్వాత నా అంతర్జాతీయ కెరీర్ ప్రారంభమైంది: సానియా మీర్జా
భారత టెన్నిస్ దివా సానియా మీర్జా తన అంతర్జాతీయ కెరీర్కు జాతీయ క్రీడలు పెద్ద ఊపునిచ్చాయనడంలో సందేహం లేదన్నారు.
“నేను 2002లో గేమ్స్లో పాల్గొన్నప్పుడు నా వయస్సు కేవలం 16 సంవత్సరాలు. నేను బాగా రాణించి వెలుగులోకి వచ్చాను. ఇది నా అంతర్జాతీయ కెరీర్కు సరైన ప్రేరణగా నిలిచింది' అని సానియా పేర్కొంది. ట్రెండ్సెట్టింగ్ పాత్ బ్రేకింగ్ హైదరాబాదీ మెరిసే కెరీర్లో ఆరు గ్రాండ్స్లామ్ టైటిళ్లను గెలుచుకుంది.
కానీ అంతకు ముందు, ఆమె దాదాపు రెండు దశాబ్దాల క్రితం ప్రారంభించి భారతదేశంలో టెన్నిస్ ఆడింది. ఢిల్లీలోని జూనియర్ నేషనల్స్ నుంచి నేషనల్ గేమ్స్, ఆపై హైదరాబాద్లో డబ్ల్యూటీఏ టోర్నీల్లో పాలుపంచుకుంది. ఆమె ప్రయాణం గుజరాత్కు చెందిన అంకితా రైనాతో సహా దాదాపు ప్రతి క్రీడాకారిణికి స్ఫూర్తిదాయకం. గుజరాత్లో ఏడేళ్ల విరామం తర్వాత కూడా ఈ క్రీడలు జరగడంపై సూపర్ మామ్ ఉత్సాహంగా ఉంది. "ఇక్కడ నిర్వాహకులకు అన్ని విజయాలు పోటీదారులు వారి ఆకాంక్షలను సాధించడంలో చాలా శుభాకాంక్షలు" అని ఆమె చెప్పారు. ఆమె టెన్నిస్ ప్లేయర్లందరికీ మాత్రమే కాకుండా పోటీదారులందరికీ ఒక సాధారణ సందేశాన్ని కలిగి ఉంది. "మిమ్మల్ని మీరు పరీక్షించుకోవడానికి అంతర్జాతీయ వేదికపైకి వెళ్లడానికి ఇది సరైన వేదిక," ఆమె ఆమె వివరించారు. జాతీయ క్రీడలు అద్వితీయమైనవని, అనుభవజ్ఞులైన క్రీడాకారులు, అంతర్జాతీయ రంగంలో ఇప్పటికే అనేక శిఖరాలను అధిరోహించిన వారు వర్ధమాన తారల కలయిక అని ఆమె అన్నారు. "నేషనల్ గేమ్స్లో అగ్రశ్రేణి అథ్లెట్లు ఉండటం వర్ధమాన ప్రతిభకు గొప్ప ప్రేరణ" అని ఇటీవల యూఎస్ఓపెన్కు ముందు మణికట్టు గాయం నుండి కోలుకున్న సానియా మీర్జా ప్రకటించింది.
రసాయనాలు, ఎరువుల మంత్రిత్వ శాఖ
ప్రధానమంత్రి అత్యవసర సహాయ నిధికి ఎరువుల శాఖ పరిధిలోని
ప్రభుత్వ రంగ సంస్థలచే రూ. 27 కోట్లకు పైగా విరాళం
కోవిడ్ -19 మహమ్మారిని ఎదుర్కోవడానికి పౌరులకు తోడ్పాటు మరియు సహాయం కోసం ఏర్పాటు చేసిన ప్రధానమంత్రి అత్యవసర సహాయ నిధికి  ఎరువుల శాఖ పరిధిలోని ప్రభుత్వ రంగ సంస్థలు రూ. 27 కోట్లకు పైగా విరాళం ఇచ్చాయి.
కోవిడ్ -19 మహమ్మారిపై భారత ప్రభుత్వం చేస్తున్న పోరాటానికి మద్దతు ఇవ్వవలసినదిగా నేను చేసిన అభ్యర్ధనకు స్పందించి విరాళాలు ప్రకటించిన ఈ కంపెనీల సిఎండి లకు నేను కృతజ్ఞుణ్ణి అని కేంద్ర రసాయనాలు మరియు ఎరువుల శాఖ మంత్రి శ్రీ డి.వి. సదానంద గౌడ పలు ట్వీట్లు చేశారు.
PM CARES నిధికి ఎరువుల కంపెనీ ఇఫ్కో రూ. 25 కోట్ల విరాళం ప్రకటించిందని, ఇఫ్కో అందించిన ఈ సహాయానికి నేను వారికి కృతజ్ఞతలు తెలియజేస్తున్నాను. కరోనా వైరస్ ను కట్టడి చేయడానికి, వైరస్ వ్యాప్తిని అడ్డుకునేందుకు ప్రభుత్వం జరిపే పోరాటానికి అండగా నిలవడంలో ఈ సహాయం ఎంతో తోడ్పడగలదని శ్రీ గౌడ అన్నారు. కార్పోరేట్ సంస్థల సామాజిక బాద్యత నిధి నుంచి రూ. 2 కోట్ల విరాళం ప్రకటించినందుకు క్రిభ్కో సంస్థను కేంద్ర మంత్రి ప్రశంసించారు. కోవిడ్-19 నేపధ్యంలో ప్రభుత్వం చేపట్టే సహాయ చర్యలకు ఇది తోడ్పడగలదని మంత్రి అన్నారు.
తన మంత్రిత్వ శాఖ పరిధిలోని ఎన్ ఎఫ్ ఎల్ – కిసాన్ సంస్థ కార్పోరేట్ సంస్థల సామాజిక బాద్యత నిధి నుంచి రూ. 63.94 లక్షల విరాళం ప్రకటించినందుకు సంస్థ సి ఎం డి మనోజ్మిశ్రాకు మంత్రి కృతజ్ఞతలు తెలిపారు.
దేశవ్యాప్తంగా ప్రబలిన కోవిడ్ -19 వంటి ప్రజారోగ్య సమస్యను ఎదుర్కోవడానికి భారత ప్రభుత్వం అన్ని రకాల చర్యలు తీసుకుంటున్నదని, ఇలాంటి మహమ్మారిని కట్టడి చేయడానికి సమష్టి కృషి అవసరమని, ఇందుకు అన్ని ప్రభుత్వరంగ సంస్థలు తమకు వీలైనంత గరిష్ఠ మొత్తాన్ని PM CARESకు విరాళం ఇవ్వాలని మంత్రి కోరారు.
పౌరులకు తోడ్పాటు మరియు సహాయం కోసం ప్రధానమంత్రి అత్యవసర సహాయ నిధిని ఏర్పాటు చేయడం జరిగిందని ఆయన తెలిపారు. కోవిడ్ -19 వంటి విపత్తు వచ్చినప్పుడు ఈ నిదిని ఉపయోగిస్తారు.
(Visitor Counter : 169
హోం మంత్రిత్వ శాఖ
ప్రతిష్టాత్మక ఆస్కార్ అవార్డును గెలుచుకున్న ఆర్ఆర్ఆర్, ది ఎలిఫెంట్ విస్పరర్స్ బృందాలకు అభినందనలు తెలిపిన కేంద్ర హోం మంత్రి శ్రీ అమిత్ షా
ఆస్కార్ గెలుచుకోవడం ద్వారా నాటు-నాటు పాట చరిత్ర సృష్టించింది, భారతీయ సినిమా చరిత్రలో ఇదొక మైలురాయి వంటి రోజు, భారతీయులతో పాటు ప్రపంచ సంగీత ప్రియులపై పెదవులపై ఈ పాట నాట్యమాడింది, ఆర్ఆర్ఆర్ బృందానికి అభినందనలు
ఏనుగులను రక్షించడానికి భారతదేశం చేస్తున్న ప్రయత్నాలను 'ది ఎలిఫెంట్ విస్పరర్స్' చిత్రం తెరపై ఆవిష్కరించింది, ఈ అవార్డు భారతీయ చలనచిత్ర పరిశ్రమ సామర్థ్యాన్ని ఎలుగెత్తి చాటింది, యువ చిత్ర నిర్మాతలకు స్ఫూర్తినిస్తుంది
ఆర్ఆర్ఆర్ 'నాటు నాటు' పాట, 'ది ఎలిఫెంట్ విస్పరర్స్' లఘుచిత్రం ప్రతిష్టాత్మక ఆస్కార్ అవార్డులు గెలుచుకోవడంపై అభినందిస్తూ హోం మంత్రి శ్రీ అమిత్ షా ట్వీట్ చేశారు.
“ఆస్కార్ గెలుచుకోవడం ద్వారా నాటు-నాటు పాట చరిత్ర సృష్టించింది., భారతీయ సినిమా చరిత్రలో ఇదొక మైలురాయి వంటి రోజు. భారతీయులతో పాటు ప్రపంచ సంగీత ప్రియులపై పెదవులపై ఈ పాట నాట్యమాడింది. ఆర్ఆర్ఆర్ బృందానికి @ssrajamouli @mmkeeravaani @boselyricist @tarak9999 @AlwaysRamCharanకు అభినందనలు" అని తన ట్వీట్లో అమిత్ షా పేర్కొన్నారు.
“ఉత్తమ లఘుచిత్రం విభాగంలో 'ది ఎలిఫెంట్ విస్పరర్స్' ఆస్కార్ గెలుచుకున్నందుకు @EarthSpectrum, @guneetmకు అభినందనలు. ఏనుగులను రక్షించడానికి భారతదేశం చేస్తున్న ప్రయత్నాలను 'ది ఎలిఫెంట్ విస్పరర్స్' చిత్రం తెరపై ఆవిష్కరించింది, ఈ అవార్డు భారతీయ చలనచిత్ర పరిశ్రమ సామర్థ్యాన్ని ఎలుగెత్తి చాటింది, యువ చిత్ర నిర్మాతలకు స్ఫూర్తినిస్తుంది" అని మరో ట్వీట్లో పేర్కొన్నారు.
మంత్రిమండలి
బయోటెక్నాలజీ రంగంలో ఇండియా, కోస్టారికా దేశాలకు మధ్యన కుదిరిన లెటర్ ఆఫ్ ఇంటెంట్ కు కేంద్ర కేబినెట్ ఆమోదం తెలిపింది.
ప్రధాన మంత్రి శ్రీ నరేంద్ర మోదీ ఆధ్వర్యం లో సమావేశమైన కేంద్ర కేబినెట్ ఈ ఆమోదం తెలిపింది.
బయోటెక్నాలజీ విద్య, శిక్షణ మరియు పరిశోధన రంగాలలో దృఢమైన వ్యూహాత్మక ప్రణాళిక రూపొందడానికి వీలుగా శాస్త్ర సాంకేతికరంగ దౌత్యంలో సహకారానికి కావలసిన ఎజెండాను తయారు చేయడానికిగాను ఈ ఎల్ ఓ ఐ పైన ఇరుదేశాలు సంతకాలు చేశాయి.
2019 మార్చి నెలలో ఈ ఎల్ఒఐ పైన సంతకాలు చేయడం జరిగింది.
యువజన వ్యవహారాలు, క్రీడల మంత్రిత్వ శాఖ
స్వచ్ఛ భారత్ 2022 కింద మెగా క్లీన్లీనెస్ డ్రైవ్లను అక్టోబర్ 19న చాందినీ చౌక్ నుండి ప్రారంభించనున్న కేంద్ర మంత్రి శ్రీ అనురాగ్ సింగ్ ఠాకూర్
స్వచ్ఛ భారత్ 2022 కింద ఇప్పటి వరకు దేశవ్యాప్తంగా అన్ని జిల్లాల నుంచి 60 లక్షల కి.గ్రా. వ్యర్థాలను సేకరించారు
కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ స్వచ్ఛ భారత్ 2022 కింద 19 అక్టోబర్ 2022న ఢిల్లీలోని చందానీ చౌక్ నుండి మెగా క్లీన్లీనెస్ డ్రైవ్లను ప్రారంభిస్తారు. దేశవ్యాప్తంగా అన్ని గ్రామాల్లో ఇలాంటి క్లీన్లీనెస్ డ్రైవ్లు 19 అక్టోబర్ 2022న చేపట్టబడతాయి. స్వచ్ఛ భారత్ 2022 ప్రయత్నాలను డిపార్ట్మెంట్ ద్వారా ఏకీకృతం చేయడం దీని లక్ష్యం. యువజన వ్యవహారాలు మరియు దాని అనుబంధ సంస్థలైన ఎన్వైకెఎస్ మరియు ఎన్ఎస్ఎస్లు దేశవ్యాప్తంగా అన్ని గ్రామాలలో ఇలాంటి కార్యక్రమాలను నిర్వహించడం ద్వారా కార్యక్రమంలో ప్రజల భాగస్వామ్యాన్ని పెంపొందిస్తున్నాయి.
మంచి ప్రారంభం గొప్ప మార్పుకు అలాగే పెద్ద పరివర్తనకు దారితీస్తుంది. ఆజాదీ కా అమృత్ మహోత్సవ స్మారకార్థం యువజన వ్యవహారాల శాఖ ప్రారంభించిన స్వచ్ఛ భారత్ కార్యక్రమం అందుకు నిదర్శనం.
17 రోజుల క్రితం ఒక నెల వ్యవధిలో కోటి కిలోల వ్యర్ధాల సేకరణ లక్ష్యంతో కార్యక్రమం ప్రారంభమైంది. కార్యక్రమంలో భాగంగా దేశంలోని అన్ని జిల్లాల నుండి యువత మరియు అన్ని వర్గాల ప్రజల మద్దతుతో ఇప్పటి వరకు 60 లక్షల కి.గ్రా. వ్యర్థాలు సేకరించబడ్డాయి.
ఇది ఒక విధమైన ట్రెండ్ సెట్టర్. ప్రజలు ముఖ్యంగా యువత వారి నేపథ్యం మరియు అనుబంధాలతో సంబంధం లేకుండా కార్యక్రమంలో పాల్గొనడమే కాకుండా స్వచ్ఛంద ప్రాతిపదికన కార్యక్రమంలో చేరడానికి ఇతరులను ప్రోత్సహించడంలో కీలక పాత్ర పోషిస్తున్నారు.
స్వచ్ఛతా అభియాన్ను ప్రధానమంత్రి శ్రీ నరేంద్ర మోదీజీ 2014లో ప్రారంభించారు. అప్పటి నుండి ఈ విషయంలో విశేషమైన పురోగతిని గమనించవచ్చు. ప్రధానమంత్రి నేతృత్వంలో కొనసాగుతున్న ఈ కార్యక్రమం కొత్త సంకల్పం, నిబద్దతకు కొనసాగింపు.
యూత్ సెంట్రిక్ మోడల్తో స్వచ్ఛ్ భారత్ కార్యక్రమం విజువలైజేషన్, ప్రజలను సమీకరించడం మరియు కార్యక్రమాన్ని విజయవంతం చేయడంలో యువతకు ప్రధాన పాత్రను కల్పించింది. అభివృద్ధి దిశగా యువత కదలిక దేశానికి శుభసూచకం.
కార్యక్రమ ప్రధాన లక్ష్యం గ్రామం అయినప్పటికీ మత సంస్థలు, ఉపాధ్యాయులు, కార్పొరేట్ సంస్థలు, మహిళా సంఘాలు మరియు ఇతర జనాభాలోని నిర్దిష్ట విభాగాలు కూడా తమ సంఘీభావాన్ని తెలియజేయడానికి మరియు దానిని నిజమైన ప్రజా ఉద్యమంగా మార్చడానికి కార్యక్రమంలో పాల్గొంటున్నాయి.
చారిత్రక/ఐకానిక్ స్థానాలు మరియు పర్యాటక ప్రదేశాలు, బస్టాండ్/రైల్వే స్టేషన్లు, జాతీయ రహదారి మరియు విద్యాసంస్థలు వంటి హాట్స్పాట్లలో కూడా ఇలాంటి డ్రైవ్లు చేపట్టబడుతున్నాయి.
ఈ కార్యక్రమ స్కేల్ మరియు ఔట్రీచ్ పరంగా రెండింటిలోనూ ప్రత్యేకమైనది మరియు యువ భగీదారి నుండి జన్ ఆందోళన్కు నమూనాగా దృశ్యమానం చేయబడింది. దీని ద్వారా కార్యక్రమ విజయం మరియు స్థిరత్వానికి ప్రతి పౌరుడి పాత్ర మరియు సహకారంతో రూపొందించబడింది.
స్వచ్ఛ భారత్ అనేది ఒక కార్యక్రమం మాత్రమే కాదు ఇది సామాన్యుల ఆందోళనలను మరియు సమస్యను పరిష్కరించడానికి వారి సంకల్పాన్ని ప్రతిబింబిస్తుంది.
ఈ కార్యక్రమ ముఖ్య అంశం ఏంటంటే అందరి వాటాదారుల మధ్య సమన్వయం మరియు సహకారం. సింగిల్ యూజ్ ప్లాస్టిక్ను నిర్మూలించడం మరియు పరిశుభ్రతను నిర్ధారించడం అనే ఉమ్మడి లక్ష్యాన్ని సాకారం చేసుకోవడానికి వివిధ విభాగాలు/ఏజన్సీలు సిబిఓలు మరియు పౌర సమాజ సంస్థలు కలిసి వస్తున్నాయి.
అవిశ్రాంతంగా శ్రమిస్తున్న ఎన్వైకెఎస్ మరియు ఎన్ఎస్ఎస్కు చెందిన లక్షలాది మంది యువ వాలంటీర్ల మద్దతు మరియు సహకారం లేనిదే ఈ స్వచ్ఛ్ భారత్ కార్యక్రమ ప్రయాణం సాధ్యపడేది కాదు. ఈ కార్యక్రమంలో లక్షలమంది కనిపించని యోధులు ఉన్నారు. ఈ డ్రైవ్లో వారే నిజమైన హీరోలు.
చట్ట, న్యాయ మంత్రిత్వ శాఖ
ఛత్తీస్గఢ్ హైకోర్టు తదుపరి ప్రధాన న్యాయమూర్తిగా శ్రీ జస్టిస్ ప్రశాంత్ కుమార్ మిశ్రా
జూన్ 01, 2020 నుంచి అమల్లోకి వచ్చేలా నోటిఫికేషన్ జారీ చేసిన న్యాయశాఖ
భారత రాజ్యాంగంలోని ఆర్టికల్ 223 ద్వారా ఇవ్వబడిన అధికారాలను వినియోగించుకుంటూ భారత రాష్ట్రపతి.. ఛత్తీస్గఢ్ హైకోర్టులో చాలా సీనియర్ జడ్జిగా పనిచేస్తున్న శ్రీ జస్టిస్ ప్రశాంత్ కుమార్ మిశ్రాను ఆ రాష్ట్ర హైకోర్టు ప్రధాన న్యాయమూర్తిగా నియమించారు. ప్రస్తుత ఛత్తీస్గఢ్ హైకోర్టు ప్రధాన న్యాయమూర్తి శ్రీ జస్టిస్ పరప్పిల్లిల్ రామకృష్ణన్ నాయర్ రామచంద్ర మీనన్ త్వరలో పదవీ విరమణ పొందనున్నారు. జస్టిస్ మీనన్ తరువాత జూన్ 01వ తేదీ 2020 నుంచి ఆ పదవిని శ్రీ జస్టిస్ ప్రశాంత్ కుమార్ మిశ్రా చేపట్టేలా ఉత్తర్వులు జారీ అయ్యాయి. దీనికి సంబంధించి కేంద్ర న్యాయ శాఖ ఈ రోజు నోటిఫికేషన్ జారీ చేసింది. శ్రీ జస్టిస్ ప్రశాంత్ కుమార్ మిశ్రా, బి.ఎస్.సి, ఎల్.ఎల్.బి పూర్తి చేసిన తరువాత సెప్టెంబర్ 4, 1987న న్యాయవాదిగా చేరారు. జిల్లా కోర్టు, మధ్యప్రదేశ్ హైకోర్టు, ఛత్తీగఢ్ హైకోర్టులో సివిల్, కాన్స్టిట్యూషనల్, రెవెన్యూ మరియు క్రిమినల్ అంశాలపై ప్రాక్టీస్ చేశారు. భారత రాజ్యాంగం, పౌర విషయాలలో జస్టిస్ పి.కె. మిశ్రా నిష్ణాతులు. ఛత్తీస్గఢ్ రాష్ట్రానికి అదనపు అడ్వకేట్ జనరల్, అడ్వకేట్ జనరల్గా కూడా జస్టిస్ పి.కే. మిశ్రా సేవలందించారు. జస్టిస్ పి.కె.మిశ్రా డిసెంబర్ 10, 2009న ఛత్తీస్గడ్ హైకోర్టు అదనపు న్యాయమూర్తిగాను, నవంబర్ 28, 2014న శాశ్వత న్యాయమూర్తిగా నియమితులయ్యారు.